આવનારા સમયમાં રોજ રોજ પેટ્રોલના ભાવ બદલાતા રહેશે. ભારતની તમામ સરકારી તેલની કંપનીઓ 16 જૂનથી રોજ પેટ્રોલ અને ડિઝલના ભાવોની સમીક્ષા કરશે અને રોજ રોજ તેની કિંમત પણ બદલાશે. ત્યારે લોકો પેટ્રોલ અને ડિઝલના રોજ બદલાતા ભાવો વિષે જાણી શકે તે માટે ઇન્ડિયન ઓઇલ કોર્પોરેશને ખાસ તૈયારી કરી છે. કંપની તરફથી પ્રયાસ કરવામાં આવી રહ્યો છે કે આ યોજના હેઠળ જ્યારે રોજ રોજ પેટ્રોલ અને ડિઝલના ભાવ બદલાય ત્યારે તેની કિંમત વિષે સામાન્ય જનતાને પણ જાણકારી મળતી રહે.